George B. Rodney var engelsk admiral under Storbritanniens krige mod Frankrig og i Den Amerikanske Uafhængighedskrig i 1700-tallet. Han købte sig til politisk indflydelse, beholdt de penge, hans skibe vandt i kamp, blev umådeholden rig og spillede det hele væk. Men derudover var han også noget nær genial, når han var i spidsen for sine skibe og fuldstændig afgørende i at sikre britisk overherredømme i Caribien. Rodneys skibe splittede den franske flåde ad ved Battle of the Saints i 1782 i farvandet mellem Guadeloupe og Dominica. I spidsen for Rodneys flåde under det succesrige søslag var linjeskibet HMS Monarch. 19 år senere blev lune, caribiske vand dog skiftet ud med Øresunds kolde dyb ud for København. Her deltog det i Slaget på Reden, og fik det en noget mere hårdhændet behandling af danskerne, end franskmændene var i stand til, da skibet mistede 200 døde og sårede, engelske sømænd – flest af alle engelske skibe. Siden 1972, hvor St. Lucias to eneste destillerier gik sammen om grundlæggelsen af St. Lucia Distillers, har de løftet sig fra stereotyp masseproduktion til i dag at producere nogle af verdens bedste rom.